Στον Άγιο Νικόλαο βρέθηκα με τον μεγάλο μου γιο (2 ετών) και την πεθερά μου λόγω της επικείμενης γέννησης του μικρότερου γιου μου στο Νοσοκομείο Αγίου Νικολάου. Χρειαζόμουν λοιπόν ένα δωμάτιο όχι μόνο κοντά στο νοσοκομείο (ώστε να μπορώ να πηγαινοέρχομαι εύκολα) αλλά ένα δωμάτιο που να μου εξασφαλίζει καθαριότητα, άνεση και ασφάλεια για τον γιο μου. Το ξενοδοχείο του Πέτρου συγκέντρωνε όλα τα παραπάνω και ήταν απέναντι από τη θάλασσα (απέναντι) με πανέμορφη θέα. Η πρώτη δουλειά μόλις ξυπνούσαμε ήταν να ανοίξουμε κουρτίνες και παντζούρια για να μπει ήλιος και το θέαμα ήταν εξαιρετικό! Ο Πέτρος ήταν άψογος στο ραντεβού του, τα δωμάτιά του πεντακάθαρα και μας εξυπηρέτησε αρκετές φορές σε πράγματα στα οποία δεν είχε υποχρέωση να κάνει πάντα πρόσχαρος και χαμογελαστός! Προτείνω την διαμονή στο ξενοδοχείο του χωρίς δεύτερη σκέψη... Θα έμενα πολύ ευχαρίστως και δεύτερη φορά στο ξενοδοχείο του! Πέτρο σ' ευχαριστούμε για όλα!